Advarsler til departementschef

13. maj 2019: Rigsrevisionen fremsender åbningsbrev til departementets revisionskontor og departementschefen.

21. august 2019: Den månedlige status på revisionssager for juni-juli 2019 er på dagsordenen til departementets ledelsesmøde, hvor blandt andre departementschefen, koncernstyringsdirektøren, økonomidirektøren, personalechefen og departementets øvrige afdelingschefer indgår i den faste deltagerkreds.

17. september 2019: Den månedlige status på revisionssager for august 2019 er på dagsordenen til departementets ledelsesmøde, hvor blandt andre departementschefen, koncernstyringsdirektøren, økonomidirektøren, personalechefen og departementets øvrige afdelingschefer indgår i den faste deltagerkreds.

1. oktober 2019: Der afholdes et møde i departementet om generel status på ejendomsområdet. I mødet deltager blandt andre økonomidirektøren, koncernstyringsdirektøren og departementschefen.

4. november 2019: Koncernstyringsdirektøren sender via e-mail sagsnotatet til departementschefen med henblik på drøftelse. Departementschefen læser ikke e-mailen, og sagen bliver ikke drøftet.

Kilde: Redegørelse fra Forsvarsministeriet.